als_Latn dik_Latn sag_Latn
Lewis Hamilton triumfon në Cmimin e Madh të Kanadasë duke regjistruar suksesin e 3-të sezonal në Botërorin e Formula 1, në një garë të dominuar nga Mercedesi dhe që pa si protagonistë dy pilotët e skuadrës gjermane. Në podium u ngjitën edhe Valteri Bottas e Daniel Ricciardo me Red Bull ndërkohë që zhgënjeu pritshmëritë e fansave Ferrari. Sebastian Vettel nuk shkoi më shumë se vendi i 4-t, ndërsa Kimi Raikkonen u rendit i 7-ti.
Dy pilotët e kokëkuqes vuajtën startin e dobët, ndërsa Hamilton në një formë të jashtëzakonshme përfitoi nga ky sukses për ta ngushtuar në 12 pikë disavatazhin ndaj gjermanit të Ferrarit në klasifikimin e përgjitshëm. Me Hamilton në kryesim gara në Montreal nisi me surpriza, pasi Vettel u parakalua që në fillim nga Verstappen i cili e preku 4-herë kampionin e Botës, me gjermanin që i hapi rrugën edhe Valteri Bottas duke e parë veten në vendin e 4-t.
Gjermani e kishte shumë të vështirë të ruante ritmin por pas ndryshimeve në bokse arriti të limitonte dëmet duke u mbyllur garën në vendin e 4-t. Fati i keq përndoqi edhe Ferrarin tjetër me Kimi Raikkonen-in që për shkak të një problemi teknik në makinë në fund të garës, u detyrua ta mbyllte garën në vendin e 7-të. Sa herë që niset nga pole-position, Hamilton arrin të fitojë garën, dhe kjo ndodhi për herë të tretë në këtë sezon, me britaniku që i lëshoi dorezën e sfidës, Sebastian Vettel, me Botërorin e Formula 1 që nga tani e deri në fund të sezonit do të jetë më interesant dhe më i luftuar se kurrë. Në fund të garës, piloti anglez deklaroi se Cmimi i Madh i Kanadasë është gjithmonë special për të, dhe këtë herë gara në Montreal rezultoi si një shëtitje falë punës së shkëlqyer që ka bërë e gjitha skuadra.
als_Latn als_Latn als_Latn